MLS All-Star Game

MLS All-Star Game on Pohjois-Amerikan jalkapalloliigan Major League Soccerin järjestämä vuotuinen näytösottelu. Liigan ensimmäisinä vuosina ottelussa olivat vastakkain liigan itäisen ja läntisen konferenssin pelaajista kootut tähdistöjoukkueet, mutta 2000-luvulla ottelussa ovat useimmiten kohdanneet koko liigaa edustava tähdistöjoukkue ja ulkomaalainen seurajoukkue.

 Historia 

Vuonna 1996 pelit aloittaneen Major League Soccerin historian kuutena ensimmäisenä kautena MLS All-Star Game pelattiin yhtä poikkeusta lukuun ottamatta liigan itäisen ja läntisen konferenssin välillä. Poikkeuksen muodosti MM-kisavuosi 1998, jolloin ottelussa kohtasivat MLS:n yhdysvaltalais- ja ulkomaalaispelaajista muodostetut joukkueet. MM-kisavuonna 2002 liigan (muut) tähdistöpelaajat pelasivat Yhdysvaltain maajoukkuetta vastaan.

Vuonna 2003 MLS:n tähdistöjoukkue kohtasi ottelussa ensimmäistä kertaa ulkomaalaisen seurajoukkueen, kun vastassa oli meksikolainen Guadalajara. Vuonna 2004 palattiin hetkellisesti vanhaan itä–länsi-järjestelmään, kun alkuperäiseksi vastustajaksi kaavailtu espanjalainen Real Madrid joutui perumaan saapumisensa aikatauluongelmien vuoksi. MLS All-Star Gamen sijaan MLS:n tähdistöjoukkue ja Real Madrid pelasivat espanjalaisseuran Madridissa järjestämässä Trofeo Santiago Bernabéu -ottelussa vuonna 2005.

Vuodesta 2005 alkaen MLS All-Star Gamen vastustaja on tullut joka vuosi Britanniasta. Vuosina 2010–2011 vastustajana oli kahdesti peräkkäin englantilainen Manchester United.

 Ottelut 

 Kausi  Kotijoukkue  Tulos  Vierasjoukkue  Arvokkain pelaaja  Stadion  Kaupunki  Yleisö 1996  MLS East  3–2  MLS West   Carlos Valderrama  Giants Stadium  East Rutherford, New Jersey  78 416 1997  MLS East  5–4  MLS West   Carlos Valderrama  Giants Stadium  East Rutherford, New Jersey  24 816 1998  MLS USA  6–1  MLS World   Brian McBride  Citrus Bowl  Orlando, Florida  34 416 1999  MLS West  6–4  MLS East   Preki  Qualcomm Stadium  San Diego, Kalifornia  23 227 2000  MLS East  9–4  MLS West   Mamadou Diallo  Columbus Crew Stadium  Columbus, Ohio 23 495 2001  MLS East  6–6  MLS West   Landon Donovan  Spartan Stadium  San José, Kalifornia  23 512 2002  MLS  3–2   Yhdysvallat   Marco Etcheverry  RFK Stadium  Washington  31 096 2003  MLS  3–1   Guadalajara   Carlos Ruiz  The Home Depot Center  Carson, Kalifornia  27 000 2004  MLS East  3–2  MLS West   Amado Guevara  RFK Stadium  Washington  21 378 2005  MLS  4–1   Fulham   Taylor Twellman  Columbus Crew Stadium  Columbus, Ohio  23 309 2006  MLS  1–0   Chelsea   Dwayne De Rosario  Toyota Park  Bridgeview, Illinois  21 210 2007  MLS  2–0   Celtic   Juan Pablo Ángel  Dick’s Sporting Goods Park  Commerce City, Colorado  18 661 2008  MLS  3–2   West Ham United   Cuauhtémoc Blanco  BMO Field  Toronto, Ontario  20 844 2009  MLS  1–1 (3–4 rp)   Everton   Tim Howard  Rio Tinto Stadium  Sandy, Utah  20 124 2010  MLS  2–5   Manchester United   Federico Macheda  Reliant Stadium  Houston, Texas  70 728 2011  MLS  0–4   Manchester United   Park Ji-seong  Red Bull Arena  Harrison, New Jersey  26 760

 Lähteet 

 Aiheesta muualla 

 MLS All-Star Game Major League Soccerin sivustolla 

Luokka:Major League Soccer